ກະສັດ ຈໍແດັນ ຊົງປະຕິຍານ ຈະເອົາມາດຕະການ ແບບເດັດຂາດ ຕໍ່ພວກ​ຫົວ​ຮຸນ​ແຮງ​ລັດ​ອິສລາມ
ການ​ຄາດ​ຕະກຳ​ນັກ​ບິນ Muath al-Kaseasbeh ​ໄດ້​ກໍ່​ໃຫ້​ເກີດ​ການ​ປະນາມ​ຂອງ​ນາໆ​ຊາດ ​ແລະ ​ໄດ້​ເຮັດ​ໃຫ້ຈໍ​ແດັນ ປະຫານ​ຊີວິດ​ນັກ​ໂທດ​ຊາວ​ອີຣັກ 2 ຄົນ.
ກະສັດ Abdullah ຂອງຈໍແດັນ ໄດ້ຊົງປະຕິຍານວ່າ ຈະເອົາ ມາດຕະການແບບເດັດຂາດ ຕໍ່ພວກຫົວຮຸນແຮງລັດອິສລາມ ຫຼັງຈາກກຸ່ມດັ່ງກ່າວ ໄດ້ສັງຫານຢ່າງໂຫດຫ້ຽມ ນັກບິນຈໍແດັນ ທີ່ຖືກຈັບໂຕໄດ້ ຫຼັງຈາກເຮືອບິນລົບຂອງລາວ ຕົກໃນລະຫວ່າງ ປະຕິບັດພາລະກິດໂຈມຕີເປົ້າໝາຍພວກຫົວຮຸນແຮງ ໃນຊີເຣຍ ການຄາດຕະກຳນັກບິນ Muath al-Kaseasbeh ໄດ້ກໍ່ໃຫ້ ເກີດການປະນາມຂອງນາໆຊາດ ແລະ ໄດ້ເຮັດໃຫ້ບັນດາ ເຈົ້າໜ້າທີ່ຈໍແດັນ ປະຫານຊີວິດນັກໂທດຊາວອີຣັກ 2 ຄົນ ຄື ນາງ Sajida al-Rishawi ຜູ້ວາງລະເບີດສະຫລະຊີບ ທີ່ບໍ່ປະສົບ ຜົນສຳເລັດ ແລະ ນາຍ Ziad al-Karbouly ຄົນອີຣັກ ຜູ້ເປັນສາຍລັບ ຂອງກຸ່ມກໍ່ການ ຮ້າຍອາລກາອິດາ ນັ້ນ ກະສັດ Abdullah ຊົງກ່າວເນັ້ນວ່າ ຈໍແດັນ ຈະ   ໃນການທຳສົງຄາມຕໍ່ຕ້ານພວກລັດອິສລາມ ພະອົງຊົງຕັດວ່າ ກຸ່ມຫົວຮຸນແຮງລັດອິສລາມ ໄດ້ຮຽກຮ້ອງໃຫ້ປ່ອຍໂຕ ນາງ al-Rishawi ເພື່ອເປັນການແລກປ່ຽນນັກໂທດກັນ ແຕ່ຈໍແດັນໄດ້ປະຕິເສດທີ່ຈະດຳເນີນການຕໍ່ໄປ ໂດຍທີ່ບໍ່ມີຫລັກຖານຢັ້ງຢືນວ່າ ນັກບິນ Muath al-Kaseasbeh ແມ່ນຍັງມີຊີວິດຢູ່ ວີດີໂອທີ່ນຳອອກເຜີຍແຜ່ທາງອິນເຕີແນັດ ໃນວັນອັງຄານຜ່ານມາ ທີ່ອ້າງວ່າ ນັກບິນຄົນນີ້ ຖືກຂັງໄວ້ໃນກົງຂັງ ແລ້ວນັກຕໍ່ສູ້ຫົວຮຸນແຮງຄົນນຶ່ງຈູດນ້ຳມັນເຊື້ອໄຟຢູ່ໃນຮ່ອງນ້ອຍໆ ທີ່ເນັ່ງໄປໃສ່ກົງຂັງ ແລະເຮັດໃຫ້ໄຟໄໝ້ລາວຕາຍ ທ່ານ Brian P Hale ຫົວໜ້າປະຊາສຳພັນ ຂອງຫ້ອງການສືບລັບແຫ່ງຊາດຂອງສະຫະລັດ ກ່າວວ່າ